[{"text_idx": "#000004", "text": "Aasta lo\u0303pus sulgeb uksed 30 aastat Tallinnas Rataskaevu ta\u0308naval tegutsenud Von Krahli teater. Kultuurisaates \"OP\" vaatas teatri kolmele ku\u0308mnendile tagasi teatrikriitik Valle-Sten Maiste, kes nentis, et Von Krahl lo\u0303petab tipus olles."}, {"text_idx": "#000005", "text": "Maiste so\u0303nul on Von Krahl Eestis kaasaegse teatri looja. \"30 aastat tagasi ajas Eesti teater 19. sajandi asja. Kindlasti olid mo\u0303ningad ilmingud, mida Tiit Hennoste kutsus kirjanduses hu\u0308peteks modernismi poole ka enne Von Krahli teatri su\u0308ndi, aga tegelikult selle kaasajastajamise ko\u0303ige suurem la\u0308biviija oli Von Krahli teater,\" ma\u0308rkis ta."}, {"text_idx": "#000006", "text": "Kriitik selgitas, et kolm Eest teatri omaaegset kaasajastajat olid Mati Unt ning teatrid NO99 ja Von Krahl. Undi eripa\u0308raks oli see, et ta ja\u0308i ikkagi tekstikeskseks ning NO99 tuli 15 aastat pa\u0308rast Von Krahli teatrit. Teatrimaastiku kaasajastamine seisis Maiste so\u0303nul kahes asjas: postmodernismis ja postdramaatilisuses."}, {"text_idx": "#000007", "text": "Maiste to\u0303des, et Von Krahli kolm ku\u0308mnendit saab jagada viite etappi. Esimene etapp oli kriitiku so\u0303nul segaduste aeg. \"Sellel ajal tehti a\u0308ra kolm olemuslikku joont, mis siiamaani Von Krahli teatri juures on. Need on postdramaatilised lavavo\u0303tted, mu\u0308toloogiaga tegelemine ning va\u0308ikesed otsingud ja suurvormid,\" selgitas ta."}, {"text_idx": "#000009", "text": "Lisaks hakkas teater teise etapi ajal tegelema teemadega, mis ku\u0308ll olid olemas kujutavas kunstis, kuid mitte teatrielus. Na\u0308iteks vo\u0303eti luubi alla feminism, kliima, homoseksuaalsus ja sotsiaalne vo\u0303rdsus."}, {"text_idx": "#000010", "text": "\"Teater hakkas ainiti tegelema isikliku hoiaku teemadega, mis tegijatele endale korda la\u0308ksid. See erines repertuaariteatrist va\u0308ga, sest repertuaariteatris vo\u0303eti kuskilt mingi na\u0308itema\u0308ng ning lavastaja luges ja mo\u0303tles, kuidas see vo\u0303iks publikut paeluda,\" kirjeldas Maiste. \"Aga nemad ajasid asja, mida nad igas mo\u0303ttes kirega tegid.\""}, {"text_idx": "#000011", "text": "Teatri kolmas etapp on seotud Viljandi kultuuriakadeemia kursusega, keda koolis Von Krahli tarbeks va\u0308lja o\u0303petati. \"Peeter Jalakas la\u0308ks Viljandisse \u2013 nagu Alvar Loog eelmise aasta \"Teatrielus\" kirjutas \u2013 avangardiste kasvuhoonesse koolitama,\" kirjeldas Maiste ning to\u0303des, et avangardistide kasvatamine siiski edukaks ei osutunud."}, {"text_idx": "#000012", "text": "\"Ko\u0303ik need Von Krahli lennu toonased tudengid ei ole valdavalt Krahli ja avangardteatri juurde ja\u0308a\u0308nud. Nad isegi pihtisid, et ega nad ei ole suurt Von Krahlist ja avangardteatrist ei teadnud. See ei olnud nende jaoks teadlik valik,\" ra\u0308a\u0308kis ta."}, {"text_idx": "#000013", "text": "Von Krahli neljas etapp seostub Maistele Mart Kolditsaga. \"Va\u0308ga palju olulisi Eesti teatri algeid on sellest etapist,\" to\u0303des Maiste ning to\u0303i va\u0308lja, et sellest perioodist on lavastajana va\u0308lja kasvanud na\u0308iteks Kertu Moppel. Samuti lavastas toona suure osa lavastusi Priit Vo\u0303igemast ja oma panuse teatrisse andis Renate Keerd."}, {"text_idx": "#000014", "text": "Viimane etapp on Lauri Lagle aegne Von Krahl. \"See ei olnud kellegi jaoks uudis, et Lauri Lagle on ko\u0303rgvormis lavastaja, Peeter Jalakal on alati olnud va\u0308ga hea intuitsioon leida teatri juurde inimesed, kes on vormis ja oskavad avada uudset ja huvitavat joont,\" ma\u0308rkis kriitik, tuues va\u0308lja, et Lagle tugevus avaldus Von Krahlis parimal vo\u0303imalikul moel."}, {"text_idx": "#000015", "text": "Maiste so\u0303nul on Von Krahli teater ta\u0308nasel pa\u0308eval ko\u0303rgvormis. \"Von Krahlil on ka mo\u0303o\u0303nu olnud, 30 aastat ko\u0303rgvormis olla on kellele iganes raske, aga kui see teater nu\u0308u\u0308d lo\u0303petab \u2013 kas u\u0308leu\u0308ldse vo\u0303i ainult siin majas \u2013, lo\u0303petab ta ku\u0308ll tipus olles.\""}, {"text_idx": "#000016", "text": "Kultuurisaade \"OP\" on ETV eetris neljapa\u0308eval kell 20."}, {"text_idx": "#000018", "text": "Peeter Jalakas: arvasin pikalt, et teater ei ole minu jaoks"}, {"text_idx": "#000024", "text": "Otse esmaspa\u0308eval kell 8.35: eesti kirjanduse pa\u0308eva algus Toompeal"}, {"text_idx": "#000033", "text": "Intervjuu: sootundlikus linnas puuduvad roosad ko\u0303nniteed"}, {"text_idx": "#000040", "text": "Produtsent: \"Savvusanna so\u0303saratel\" on juba laual pakkumised kinoleviks mitmetes va\u0308lisriikides"}, {"text_idx": "#000043", "text": "Otse neljapa\u0308eval kell 11: muuseumi aastaauhindade konverents"}, {"text_idx": "#000053", "text": "Galerii: Riho Sibula a\u0308rasaatmine Jaani kirikus"}]